Skleritt

Skleritt er en alvorlig betennelsessykdom som angriper det hvite ytterlaget i øyet, kjent som sklera. Sykdommen kan oppstå  i samband med andre sykdommer i kroppen, så som Wegeners granulomatose eller revmatoid artritt. Den kan også opstå i forbindelse med menstruasjonslidelser. Av den grunn opptrer skleritt ofte hos yngre kvinner. Det finnes tre typer skleritt: diffus skleritt (den vanligste), nodulær skleritt og nekrotiserende skleritt (den alvorligste).

Begrepet "Episkleritt" henviser til betennelse i episklera.

 Kjenntegn og symptoer 
Noen kjente symptomer på sykdommen er følgende:

Rødfarget sklera og conjunktiva, kan enkelte ganger skifte til en blåfiloett glød
Sterke øyesmerter
Økt lyssensitivitet og tåreutvikling
Tap av syn

 Diagnose 
Skleritt kan oppdages gjennom visuelle synstester og gjennom CT scan, MRI og ultrasonografi.

 Behandling 
I alvorlige tilfeller av nekrotiserende skleritt må en øyeoperasjon utføres for å reparere skadet vev i øyet og bevare pasientens syn. I mindre alvorlige tilfeller kan det utskrives ikke-steroide betennelsesdempende medikamenter, så som ibuprofen som smertestillende. Skleritt i seg selv behandles peroralt (medisin som inntas gjennom munnen) med medikamenter inneholdende corticosteroider samt med øyedråper. I noen tilfeller utskrives antibiotika. Øyedråper alene kan ikke behandle skleritt. Ubehandlet kan skleritt forårsake blindhet.

 Eksterne lenker 
 Artikkel om skleritt på StLukesEye.com (engelsk)
 Artikkel om skleritt på EyeMDLink.com (engelsk)

Kategori:Sykdommer i øyet og øyets omgivelser